Nabi Tajima

merupakan seorang supersentenaria Jepun, yang menjadi orang kelahiran abad ke-19 yang terakhir hidup dan orang hidup tertua dari 15 September 2017 sehingga kematiannya. Beliau turut menjadi orang Asia dan Jepun paling tua direkodkan dalam sejarah dan yang ketiga tertua di dunia yang disahkan oleh standard moden, di belakang Jeanne Calment dan Sarah Knauss.

Kehidupan peribadi
Tajima dilahirkan di Araki, sebahagian Pulau Kikaijima. Dari Februari 2002 sehingga kematiannya, beliau tinggal dia pusat penjagaan "Kikaien" (喜界園) di Kikai, Kagoshima.

Menurut beberapa sumber, suami beliau, Tominishi Tajima (田島 富二子), meninggal dunia pada tahun 1991 ketika berusia 95 tahun, dan sumber lain menyatakan Tominishi meninggal dunia di antara tahun 1992 dan 1993. Beliau mempunyai sembilan orang anak (tujuh orang anak lelaki dan dua orang anak perempuan). Pada September 2017, beliau dilaporkan mempunyai 160 orang keturunan.

Umur panjang
Tajima menjadi orang hidup tertua di Jepun pada 27 September 2015, setelah kematian seorang wanita tidak dikenali berusia 115 tahun yang tinggal di Tokyo. Violet Brown meninggal dunia pada 15 September 2017 di Jamaica (UTC-5). Di Jepun, di mana Tajima tinggal, hari trersebut telah memasuki 16 September 2017 (JST), dan Tajima menjadi orang hidup tertua di dunia dan orang kelahiran abad ke-19 terakhir yang hidup. Pada 10 April 2018, Nabi Tajima menjadi orang ketiga tertua melepasi usia Lucy Hannah. Terdapat individu lain yang mendakwa lebih tua, namun tiada satu pun dakwaan ini disahkan. 

Tajima berkata umur yang panjang disebabkan tidur nyenyak dan makan makanan yang sedap.

Kematian
Tajima meninggal dunia pada 21 April 2018 di Kikai, Kagoshima di usia 117 tahun, 260 hari. Selepas kematian Tajima, Chiyo Miyako dari Yokohama, Jepun, menjadi orang hidup tertua di dunia.

Rujukan

Kelahiran 1900
Kematian 2018
Orang tertua